Protokoll eines Prozesses
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

20156 II spc Alexandria BGU 2 388

[...]το[...][...] [...] Πόστουμος [...]κρει [...]ος μου[...]τη [...] εἶπεν· ο[...][...]νοις [...]πε [...] Νικ[...][...]ων μ πε [...] ἐνθάδε συ παρεῖ; Σμάραγδος εἶπεν· κατῆλθον, ἵνα [...] οἱ κληρονόμοι[^a1] τὰ οὐικήσιμα τελῶσιν ἢ[^a2] ἵνʼ ἐγὼ ὑπὲρ ἐμαυτοῦ καὶ τῶν τέκνων μου δῶ. Πόστουμος εἶπεν· πρὸ δώδεκα ἐτῶν τῶν ταβελλῶν γενομένων νῦν ἐμνήσθης περὶ εἰκοστῆς; δύνασαι οὖν, λαβὼν βενεφικιάριον, ἀναζητήσας ἀγαγεῖν τὸν Εὐτυχᾶν καὶ κομίσαι τὰς ταβέλλας. Σμάραγδος εἶπεν· ζητήσω αὐτόν. μεθʼ ὀλίγον ἐπελθόντος τοῦ Σμαράγδου καὶ κομίσαντος ταβέλλας τρεῖς καὶ εἰπόντος τὸν Εὐτυχᾶν μὴ εὑρηκέναι, Πόστουμος εἶπεν· πόθεν οὖν τὰς ταβέλλας ἔλαβες· Σμάραγδος εἶπεν· τὸ παιδίον τὸ παραφυλάσσον χ αὐτοῦ τὴν ξενίαν αἰτήσας ἔλαβον αὐτάς. Πόστουμος εἶπεν· ἐπηνέχθησαν ταβέλλαι δύο ἐλευθερώσεων τοῦ αὐτοῦ ὀνόματος διαφόροις χρόνοις, καὶ διστάζω, εἰ τῇ τοῦ τετελευτηκότος χειρὶ ἐγράφη. πῶς γὰρ δύναται δὶς τὸν αὐτὸν ἠλευθερωκέναι; διὰ τοῦτο οὖν καὶ περὶ τῶν ἄλλων ταβελλῶν πασῶν ὑποπτεύω καὶ πολλά με κινεῖ πιστοῦν ὅτι πρὸ πολλῶν ἐτῶν γραφεισῶν εἰκοστὴ οὐκ ἐδόθη καὶ ὅτι μεθʼ ἱκανὰ ἔτη ἀπογραφόμενος ἐκεῖνος ἐπικρίσεως γεινομένης δούλους αὐτοὺς ἀπεγράψατο· ἀλλὰ καὶ αὐτοὶ ὁμολογοῦσι μηδέποτε ἐγνωκέναι αὑτοὺς ἐλευθέρους γενομένους καὶ ὅτι ὁ Γεμέλλος ἐδολοφονήθη καὶ μετὰ τὸν θάνατον αὐτοῦ αἱ ταβέλλαι ὡς κατὰ χάριν τοῖς δούλοις ἐδόθησαν. καὶ ἐκέλευσεν τὸν δηλούμενον γεγραφέναι τὰς ταβέλλας νομικὸν Ἰούλιον τὸν καὶ Σαραπίωνα προσαχθῆναι. Διογένης προσοδοποιὸς εἶπεν· ἐὰν ἐξετάσῃς, εὑρήσεις διὰ τῆς γενομένης ἐπικρίσεως [...] δούλους ἀπογραφέντας [...] [...][...][...][...][...] μεταγενομένων τῶν [...][^a3] ταβελλῶν. Κασιανὸς εἶπεν· [...][...]ο[...]ης [...]τη[...] μόνος ὅλον σοι τὸ πρᾶγμα ἐπὶδείξω. ἡ γὰρ τ[...][...] μὴ ἐπενεχθῇ [...] [...] Πτολεμαϊδος ὡς γενομένης γυναικὸς τοῦ στρατιώτου [...] [...]η. ἐπεὶ γὰρ ἔγνωσάν τινας δούλους ἐλευθερῶσθαι ἔτι δὲ καὶ σύντροφος ὢν ὁ Σμάραγδος συνέπραττεν αὐτοῖ [...] [...][...] ὑφελόμενοι αὐτῶν τὰς [...] ταβέλλας τῆς ἐλευθερώσεως καὶ ἑτέραν ταβέλλαν μετὰ τὴν τοῦ ἐλευθερωθέντος τελευτὴν καὶ ἐξαλείψαντες ἐκ τῶν τούτου ταβελλῶν τὸ ὄνομα [...] [...] ἤλλαξαν τὸ τοῦ Εὐκαίρου, ὅπως ἐὰν ἐπενέγκῃ ὁ Εὔκαιρος ἐκπεπλασμένης αὐτῆς ἐπικρινηται τῆς αὐτοῦ ταβέλλης [...]τω[...] οὔσης. καὶ ἱμάτια δὲ ἑλεῖν ἐπέδειξα τοῦ τετελευτηκότος ἠμφιεσμένην τὴν Πτολεμαΐδα καὶ τὴν μητέρα καὶ τὸν ἀδελφὸν αὐτῆς, καὶ ἀξιῶ, ἐπειδὴ πλείονα ἐκ τῶν τοῦ τετελευτηκότος ὑφείλαντο, ἀντὶ τούτων ἀναιρεθῆναι τὰ ἀνδράποδα· καὶ γὰρ Εὐπορᾶς δοῦλος αὐτῆς ἐκ τῆς οἰκίας μετήνεγκεν τὰ ἀργυρώματα δοθέντα αὐτῷ ὑπὸ τῆς Πτολεμαΐδος. Πτολεμαῒς εἶπεν· γραφή ἐστιν τῶν ἀργυρωμάτων, τὰ δὲ ἱμάτια ἐμά ἐστιν· ὁ γὰρ τετελευτηκὼς ἐπίτροπός μου ἦν καὶ συνκληρονομοῦσα καὶ ἐν τῇ οἰκίᾳ αὐτοῦ καθεζομένη

[^a1: [...] οἱ κληρονόμοι | [...][...] κληρονομ[...]]

[^a2: τελῶσιν ἢ | [...]ινη]

[^a3: μεταγενομένων τῶν [...] | μετὰ γενομεν [...]]

[...]ιμο[...][...]ν[...][...] [...]η[...] ἐκ[...] ζῴδια τρία[^a4] [...]ιν[...] [...]λεμον οιδ[...]· Πόστουμος εἶπεν· [...]ο[...] ἐκομις [...] [...] Σμάραγδος[^a5]. Πόστουμος Σμαράγδῳ εἶπεν· παρὰ τίνος λαβὼν τοὺς [...] [...] Κασιανῶ[^a6]. Σμάραγδος εἶπεν· παρὰ τοῦ φροντιστοῦ τοῦ Χαιρήμονος. Διογένης εἶπεν· [...] πρόβατα εἶχεν ὁ τετελευτηκὼς ἐν ἀπογραφῇ καὶ ἄλλα φ ἀναπόγραφα καὶ μόσχους καὶ ἄλλα κτήνη, τελευτήσαντος δὲ αὐτοῦ εἰς ἑτέρας ἀγέλας μετήνεγκαν τὰ κτήνη. Πόστουμος εἶπεν· ἐγώ, ἃ δύναμαι ἐνθάδε εὑρίσκειν, ζητῶ, περὶ δὲ τῶν ἐν Αἰγύπτῳ ἔγραψα πᾶσι τοῖς στρατηγοῖς, ἵνα τῇ αὐτῶν πίστει περὶ πάντων ἐξετάσωσιν. διὰ τοῦτο δὲ πολλάκις ἤπειξα τὸν Σεμπρωνιανὸν ἀποδημῆσαι, ἵνα μηδὲν τῶν διαφερόντων τῷ ταμείῳ ἢ τῷ παιδὶ παραπόληται. Διογένης εἶπεν· ἵνʼ εἰδῇς ὅτι καὶ ὁ στρατηγὸς ἤδη συμπράττει αὐτοῖς, Ἁρπάλου τοῦ ὑποπτευομένου ἐν πᾶσι τὸν υἱὸν ἐπιτηρητὴν τῶν προσόδων κατέστησεν. Πόστουμος εἶπεν· ὡς προεῖπον, ὁ στρατηγός, ἐάν τι πράττῃ, τῇ ἰδίᾳ πίστει πράττει, καὶ ἐάν τι δυνηθῆτε ἐλέγξαι ὡς κακῶς ὑπʼ αὐτοῦ διοικηθέν, ἐπεξελεύσομαι. ὧδε Εὐπορᾶς προσάγεται προσαχθέντος Εὐπορᾶ τοῦ ἐπιζητηθέντος Εὔκαιρος εἶπεν· οὗτός ἐστιν ὁ παρὰ τῆς Πτολεμαΐδος τὰ ἀργυρώματα λαβὼν μετὰ τελευτὴν τοῦ Σεμπρωνίου καὶ ἀπὸ τῆς οἰκίας αὐτοῦ μεταγαγών. Πόστουμος εἶπεν· τίνος δοῦλος εἶ; ἀπεκρίνατο· τοῦ πατρὸς τῆς Πτολεμαΐδος. Εὔκαιρος εἶπεν· καὶ αὐτὸς τοῦ Γεμέλλου ἦν. Πτολεμαῒς εἶπεν· ὁ πατήρ μου ἀπὸ κληρονομίας αὐτὸν ἔσχεν. Διογένης προσοδοποιὸς εἶπεν· ἐκ τῆς κατʼ οἰκίαν ἀπογραφῆς ἀποδείκνυται, τίνος ἐστὶν δοῦλος. Πόστουμος Εὐπορᾷ εἶπεν· τὸ ἀληθὲς εἰπὲ περὶ ὧν οἶδας, τίς σοι τὰ ἀργυρώματα ἔδωκεν. Εὐπορᾶς εἶπεν· ὅτε ἐσημάνθη, ὅτι ἐσφάγη Σεμπρώνιος, ἔκειτο ζῴδια[^a7] τρία εἰς τὸ τρίκλινον ἐπὶ τρίποδι καὶ φιάλη ἀργυρῆ καὶ σπονδεῖον καὶ θυμιατήριον καὶ δίσκος μέγας· εἰσελθόντες τινὲς πρὸς τὴν Πτολεμαΐδα ἔλεγον αὐτῇ[^a8]· ἆρον ταῦτα ἐκ τοῦ μέσου, μὴ ὁ ἐξηγητὴς εἰσελθὼν ἐπʼ ἀναγραφῆς αὐτὰ ποιήσῃ. βαστάσασα αὐτὰ καὶ βαλοῦσα εἰς σκρίνιον ἐπέθηκέ μοι καὶ ἤνεγκα αὐτὸ εἰς κέλλαν τοῦ βαλανείου τοῦ ὄντος ἐν τῇ οἰκίᾳ. μετὰ δὲ δύο ἡμέρας τοῦ συνεισελθεῖν τοὺς ἄρχοντας εἰς τὴν οἰκίαν καὶ ἀποστῆναι αὐτὰ κελεύοντος[^a9] Γεμέλλου τοῦ υἱοῦ μεταστήσασα τὸ σκρίνιον, ἡ Πτολεμαῒς ἐπέδωκεν αὐτὸ τῷ Ἁρπάλῳ καὶ πάλιν αὐτὸ ἀπέκρυψεν. Πόστουμος Πτολεμαίδι εἶπεν· ἣν ἔλεγες γραφὴν εἶναι τῶν ἀργυρωμάτων [...][...][...]ούσης δώσεις. προσαχθέντος τε τοῦ ἐπιζητηθέντος νομικοῦ Φλαουΐου Ἰουλίου τοῦ καὶ Σαραπίωνος Πόστουμος εἶπεν· ᾔδεις Σεμπρώνιον; ἀπεκρίνατο· πολλοῖς ἔτεσι [...]ωπ[...]μοι ἦν καὶ ἔγραψα αὐτῷ καὶ ταβέλλας ἐλευθερώσεων καὶ διπλώματα γάμων καὶ ἔχω αὐτῶν ἀντίγραφα. Πόστουμος ἐκέλευσε κομισθῆναι τὰς ταβέλλας τὰς κειμένας παρὰ Γεμέλλῳ βιβλιοφύλακι, καὶ ἐπεὶ ἔδωκε αὐτῷ τὴν μίαν , ἐπύθετο, εἰ γνώριμα αὐτοῦ τὰ γράμματα· καὶ[^a10] συνκαταθεμένου Πόστουμος εἶπεν· πῶς οὖν τοῦ Εὐκαίρου δύο ταβέλλαι ἐλευθερίας εὑρίσκονται; Ἰούλιος ὁ καὶ Σαραπίων εἶπεν· διπλαῖ ἔσθʼ ὅτε γράφεσθαι εἰώθασι. Πόστουμος εἶπεν· εἰ, ὡς λέγεις, διπλαῖ ἐγράφησαν, πῶς οὔτε ὁ αὐτὸς χρόνος ἐν αὐταῖς πρόσκειται, ἀλλʼ οὐδὲ οἱ αὐτοὶ σφραγισταί; Κασιανὸς εἶπεν· ὡς προεῖπόν σοι, ἡ Πτολεμαΐς, ὑφελομένη τὴν ταῖς ἀληθείαις[^a11] τοῦ Εὐκαίρου ταβέλλαν τῇ Αὔξωνος τοῦ τετελευτηκότος ἐνέγραψεν τὸ τούτου ὄνομα, ἐν ᾗ πλαστογραφίᾳ περιμένον ἐστὶν τὸ ὄνομα νῦν περὶ ὅλην τὴν ταβέλλαν. Σερῆνος εἶπεν· ὁ Εὔκαιρος ἐρεῖ, τίς αὐτῷ τὴν ταβέλλαν ἔδωκεν. Πόστουμος Εὐκαίρῳ εἶπεν· ἥξει Ἅρπαλος καὶ ἐξετασθήσεται περὶ τούτου ἀκριβέστερον, καὶ Σεμπρωνιανῷ εἶπεν· ὀφείλεις ἤδη ἐξελθεῖν εἰς Αἴγυπτον, ἵνα ἐξετάσῃς περὶ πάντων τῶν τοῦ τετελευτηκότος. Σεμπρωνιανὸς εἶπεν· ἡ Πτολεμαῒς μετὰ τὸν θάνατον πάντα

[^a4: ἐκ[...] ζῴδια τρία | ἐκ[...]σ[...]ρια]

[^a5: [...] Σμάραγδος | [...] Σαραπιάσ]

[^a6: [...] Κασιανῶ | ἤνεγκας ἄνω]

[^a7: ζῴδια | ζώνια]

[^a8: αὐτῇ | om.]

[^a9: αὐτὰ κελεύοντος | αὐτ[...]ντοσ]

[^a10: καὶ | οὗ]

[^a11: ἀληθείαις | ἀληθιναῖσ]

[...][...]λιο[...]ιαν[...]ος[...] τω[...]κελευσας[^a12] αὐτ [...][...]ηνα[...] ἀναγκαίως [...] καὶ τὸ[^a13] παιδίον κληρονόμον[^a14] ποιήσασθαι [...]ων πεφηνε [...][^a15]. Πτολεμαῒς εἶπεν· κατὰ[^a16] τὴν διαθήκην ὁ[^a17] Σεμπρώνιος Γεμέλλος δέδωκεν αὐτῷ τινὰ εἰς διατροφὰς[^a18] καὶ ἱματισμόν. Πόστουμος Πτολεμαΐδι εἶπεν· δώσεις[^a19] ἀντίγραφον τῶν ἐν τῇ διαθήκῃ ἐγγεγραμμένων. προσῆκον δʼ[^a20] ἐστιν καὶ τῶν ἄλλων[^a21] τῶν ἐνθάδε ὄντων[^a22] τοῦ Γεμέλλου γραφὴν γενέσθαι παρόντων ὑμῶν. καὶ ἐκέλευσεν Σμάραγδον καὶ Εὔκαιρον εἰς τὴν τήρησιν παραδοθῆναι, τὸν δὲ νομικὸν Ἰούλιον τὸν καὶ Σαραπίωνα ἱκανὸν παρασχεῖν, τὰς δὲ ταβέλλας ἀριθμῷ πέντε οὔσας κατασημηνάμενος καὶ ποιήσας καὶ τὴν Πτολεμαΐδα σφραγίσαι ἔδωκεν Γεμέλλῳ βιβλιοφύλακι. ἐξῆλθεν Ἀγαθοκλῆς ὑπηρέτης. ὁμοίως τοῦ αὐτοῦ Ποστούμου τοῦ αὐτοῦ ἔτους Ἁθὺρ ε. Λονγῖνος Σεμπρωνιανὸς ἐπίτροπος Σεμπρωνίου Γεμέλλου ἀφήλικος προσελθὼν εἶπεν· ἐν τῇ ἐπιστολῇ, ᾗ ἔγραψας τῷ στρατηγῷ τοῦ Ἀρσινοείτου περὶ τῶν ὀνομασθέντων ὑπὸ τῶν δούλων, οὐ προσεγράφη Σεμπρώνιος Αἰσχίνης ὀνομασθεὶς ὡς πρόβατα ἐκείνου ἀποσπάσας. περὶ καὶ αὐτοῦ ἀξιῶ γραφῆναι, ἵνʼ ἐκπεμφθῇ. Πόστουμος εἶπεν· γράψω.

[^a12: τω[...]κελευσας | τω[...]ευσασ]

[^a13: καὶ τὸ | [...]αι[...][...]]

[^a14: παιδίον κληρονόμον | παιδίω[...]]

[^a15: [...]ων πεφηνε [...] | δέδωκεν πεφη[...]]

[^a16: κατὰ | διὰ]

[^a17: ὁ | [...]]

[^a18: εἰς διατροφὰς | [...]α τροφὰσ]

[^a19: δώσεις | δ[...]]

[^a20: δʼ | om.]

[^a21: ἄλλων | α[...]]

[^a22: ὄντων | [...][...]]